U-I-134/95
Natisni
Opravilna št.:
U-I-134/95
Datum odločitve:
6. 6. 1996
Objavljeno:
OdlUS V, 134
ECLI:
ECLI:SI:USRS:1996:U.I.134.95
Akt:
Zakon o zakonski zvezi in družinskih razmerjih (Ur. list SRS, št. 14/89 in Ur. list RS, št. 13/94 in 82/94)
Izrek:
Postopek za preizkus pobude za začetek postopka za oceno ustavnosti Zakona o zakonski zvezi in družinskih razmerjih se ustavi.
Evidenčni stavek:
Ker pobudnika na poziv Ustavnega sodišča nista dopolnila pobude tako, da bi jo bilo mogoče preizkusiti, je sodišče postopek za preizkus pobude ustavilo.
Geslo:
Ustavitev postopka zaradi nedopolnitve nepopolne vloge v določenem roku.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Nacional-socialna zveza Slovenije Ljubljana in Matjaž Gerlanc Velenje
Datum vloge:
13. 7. 1995
Vrsta odločitve:
sklep
Vrsta rešitve:
ustavitev
Dokument:
US17895
Dokument v PDF obliki:
U-I-134-95.pdf
114 KB
Prenesite datoteko
U-I-134/95
6. junija 1996
S K L E P
Ustavno sodišče je v postopku za preizkus pobude Nacional-socialne zveze Slovenije, Ljubljana, in Matjaža Gerlanca iz Velenja na seji dne 6. junija 1996
s k l e n i l o :
Postopek za preizkus pobude za začetek postopka za oceno ustavnosti Zakona o zakonski zvezi in družinskih razmerjih (Uradni list SRS, št. 14/89 in Uradni list RS, št. 13/94 in 82/94) se ustavi.
O b r a z l o ž i t e v
1. Pobudnika sta 12.7.1995 vložila pobudo za začetek postopka za oceno ustavnosti Zakona o zakonski zvezi in družinskih razmerjih. Bila sta pozvana, da pobudo dopolnita z opredelitvijo določb Zakona o zakonski zvezi in družinskih razmerjih, ki jih izpodbijata, s predložitvijo listin, iz katerih bi bil razviden status Nacional-socialne zveze Slovenije in pooblastilo za vlaganje pobude ter pravni interes obeh pobudnikov za izpodbijanje posameznih zakonskih določb. Z dopolnitvijo pobude z dne 9.4.1996 pobudnika nista predložila zahtevanih listin. Prav tako iz splošnih navedb ni razviden pravni interes prvega pobudnika.
Pobudnik Matjaž Gerlanc v dopolnitvi pobude svojega pravnega interesa ponovno ne utemeljuje. Na njegov pravni interes bi se dalo sklepati le iz ročno pripisane pripombe, da predlaga pregled spisa Up-20/96. Pregled tega spisa je pokazal, da je bila ustavna pritožba zavržena. Iz vsebine spisa pa tudi ni mogoče dovolj jasno razbrati niti, katere zakonske določbe pritožnik izpodbija, niti, kako bi se z morebitno ugotovitvijo njihove protiustavnosti spremenil njegov pravni položaj. Iz navedenih razlogov pobude ni bilo mogoče preizkusiti.
2. Ker sta bila pobudnika v pozivu za dopolnitev pobude opozorjena na posledice, če ne bosta posredovala podatkov, ki so potrebni za preizkus pobude, in ker kljub temu pobude nista ustrezno dopolnila, je bilo treba postopek ustaviti.
3. Ustavno sodišče je ta sklep sprejelo s smiselno uporabo tretjega odstavka 28. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek